Diari Oficial de la Generalitat Valenciana


Sumari del DOGV 4986, del 15-04-2005 (2005/3829)

Resolució de 20 de desembre de 2004, del secretari autonòmic de Turisme i director de l'Agència Valenciana del Turisme de revocació del títol-llicència d'agència de viatges Meditravel.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/3829


Organisme emissor
:   Agència Valenciana del Turisme

Tipus de document
:   Anunci

Resolució de 20 de desembre de 2004, del secretari autonòmic de Turisme i director de l'Agència Valenciana del Turisme de revocació del títol-llicència d'agència de viatges Meditravel. [2005/3829]
  
Per no haver sigut possible notificar de forma personal i directa a la part interessada la resolució de revocació del títol-llicència d'agència de viatges de l'entitat Viajes Meditravel, és procedent la publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 31 de març de 2005.- El cap de l'Àrea de Producte: Isabel Palafox Gámir.
  
«Vist l'expedient tramitat sobre la revocació del títol-llicència d'agència de viatges de l'entitat Viajes Meditravel, la titular de la qual és la senyora Stéphanie Soria
  
Fets
  
Primer. Mitjançant la resolució de data 18 de setembre de 2003, es va concedir el títol-llicència d'Agència de Viatges a l'entitat Viajes Meditravel, amb seu central a Torrevieja (Alacant), Centre Comercial Filton, local 30, av. Assumpció, núm. 7. Urbanització Els Balcons, i codi d'identificació «CV-m615-A».
  
Segon. Mitjançant escrit de data 20 de maig de 2004, es va notificar que l'entitat Seguros Catalana Occidente, SA havia comunicat a esta Agència Valenciana del Turisme que havia procedit a l'anul·lació de l'aval que tenia subscrit amb eixa agència de viatges per haver sigut tornat el rebut corresponent a la prima de 2004. En este mateix escrit se li concedia un termini de quinze dies per a justificar davant d'esta administració la vigència de l'aval corresponent, o presentar una nova carta de pagament que, si s'escau, s'haguera constituït en substitució de l'anterior, amb l'advertiment que de no fer-ho seria causa de revocació del títol-llicència d'agència de viatges i es procederia a la publicació, en data 25 d'octubre de 2004, en el Diari Oficial de la Generalitat Valenciana, per haver sigut tornada pel servici de Correus.
  
Tercer. Transcorregut el termini assenyalat i no com que no s'ha aportat cap documentació, es procedix la revocació del títol llicència d'agència de viatges que tenia concedit.
  
Fonaments de dret
  
Primer. L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, assenyala que la revocació del títol-llicència d'Agència de Viatges es farà mitjançant una resolució motivada, prèvia la tramitació del corresponent expedient, d'acord amb la Llei de Procediment Administratiu.
  
Segon. L'article 14, punt 1, del Decret 20/1997, establix que les agències de viatges estaran obligades a constituir i mantindre en permanent vigència una fiança per a respondre del compliment de les obligacions derivades de la prestació dels seus servicis davant dels contractants d'estos.
  
Tercer. L'article 11, lletra b), de l'esmentat Reglament establix com a causa de revocació del títol-llicència d'agència de viatges la no reposició de la garantia en la quantia i termini previst en l'article 14.
  
Quart. L'article 14.4 del referit Decret 20/1997, en el qual s'establix que la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferma.
  
En compliment de la normativa anteriorment citada, el secretari autonòmic de Turisme i director de l'Agència Valenciana del Turisme, en virtut de les atribucions conferides per l'article 9.2.i) del Decret 209/2004, de 8 d'octubre, del Consell de la Generalitat (DOGV de 13 d'octubre de 2004), resol:
  
Revocar el títol-llicència d'agència de viatges a l'entitat Viajes Meditravel, que tenia el seu domicili social a Torrevieja (Alacant), centre comercial Filton, local 30, av Assumpció, núm. 7. Urbanització Els Balcons, i com a codi d'identificació «CV-m615-A».
  
Contra esta resolució, que no posa fi a la via administrativa, podrà interposar-se recurs d'alçada davant la consellera de Turisme i presidenta de l'Agència Valenciana del Turisme en el termini d'un mes, comptat des des l'endemà de la recepció de la notificació, d'acord amb el que establixen els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.